
PATVIRTINTA
Panevėžio miesto savivaldybės tarybos
......................... sprendimu Nr. ...........

PANEVĖŽIO LOPŠELIO-DARŽELIO „VYTURĖLIS“ NUOSTATAI

I SKYRIUS
BENDROSIOS NUOSTATOS

1. Panevėžio lopšelio-darželio „Vyturėlis“ nuostatai (toliau – Nuostatai) reglamentuoja Panevėžio lopšelio-darželio „Vyturėlis“ (toliau – lopšelis-darželis) teisinę formą, priklausomybę, savininką, savininko teises ir pareigas įgyvendinančią instituciją, buveinę, grupę, tipą, pagrindinę paskirtį, ugdymo kalbą ir ugdymo(si) formas, vykdomas programas, veiklos teisinį pagrindą, sritis, rūšis, tikslą, uždavinius, funkcijas, lopšelio-darželio teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, lopšelio-darželio turtą, lėšas, jų naudojimo tvarką ir finansinės veiklos kontrolę, veiklos priežiūrą, reorganizavimo, likvidavimo, atskyrimo ar pertvarkymo tvarką. 
2. Lopšelio-darželio oficialusis pavadinimas – Panevėžio lopšelis-darželis „Vyturėlis“, trumpasis pavadinimas – lopšelis-darželis „Vyturėlis“. Lopšelis-darželis įregistruotas Juridinių asmenų registre, kodas 190375823.
3. Lopšelis-darželis įsteigtas 1985 m. spalio 15 d. Veiklos pradžia – 1985 m. lapkričio 1 d.
4. Lopšelio-darželio teisinė forma – biudžetinė įstaiga.
5. Lopšelio-darželio priklausomybė – savivaldybės įstaiga.
6. Lopšelio-darželio savininkė – Panevėžio miesto savivaldybė (toliau – Savivaldybė).
7. Lopšelio-darželio savininko teises ir pareigas įgyvendina Panevėžio miesto savivaldybės meras (toliau – meras), išskyrus tas savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo Savivaldybės taryba nėra perdavusi merui). 
8. Savininko teises ir pareigas įgyvendinančios institucijos kompetencijos:
8.1. Panevėžio miesto savivaldybės taryba (toliau – Savivaldybės taryba):
8.1.1. tvirtina ir keičia lopšelio-darželio nuostatus mero teikimu;
8.1.2. tvirtina lopšelio-darželio metinių ataskaitų rinkinį; 
8.1.3. priima sprendimą dėl lopšelio-darželio pertvarkymo, atskyrimo, reorganizavimo ar likvidavimo;
8.1.4. priima sprendimą dėl kainų ir tarifų už teikiamas atlygintinas paslaugas nustatymo;
8.2. meras:
8.2.1. priima į pareigas ir atleidžia iš jų ar nušalina nuo pareigų lopšelio-darželio vadovą;
8.2.2. priima sprendimą dėl lopšelio-darželio buveinės pakeitimo;
8.2.3. priima sprendimą  dėl lopšelio-darželio filialo steigimo ir jo veiklos nutraukimo; 
8.2.4. priima sprendimą dėl likvidatoriaus skyrimo ir atleidimo arba likvidavimo komisijos sudarymo ir jos įgaliojimų nutraukimo; 
8.3. sprendžia kitus Lietuvos Respublikos biudžetinių įstaigų įstatyme, kituose įstatymuose ir Nuostatuose jos kompetencijai priskirtus klausimus.
9. Savininko teises ir pareigas įgyvendinančios institucijos sprendimai įforminami raštu. 
10. Lopšelio-darželio buveinė – Žvaigždžių g. 24, LT-37113 Panevėžys.
11. Lopšelio-darželio grupė – ikimokyklinio ugdymo mokykla.
12. Lopšelio-darželio pagrindinė paskirtis – ikimokyklinio ugdymo grupės įstaiga lopšelis-darželis, kurio pagrindinė veikla yra vaikų nuo 1 iki 5 (arba 6) metų ugdymas pagal ikimokyklinio ir (ar) priešmokyklinio ugdymo programas. 
13. Mokymo kalba – lietuvių.
[bookmark: _Hlk164163086]14. Lopšelyje-darželyje ugdymas vykdomas grupinio ir pavienio mokymosi formomis kasdieniu ar nuotoliniu ugdymo proceso organizavimo būdu.
15. Lopšelyje-darželyje yra baseinas. 
16. Lopšelis-darželis vykdo ikimokyklinio, priešmokyklinio ir neformaliojo vaikų švietimo programas.
17. Mokymosi pasiekimus įteisinantys dokumentai neišduodami. 
18. Lopšelis-darželis yra pelno nesiekiantis, ribotos civilinės atsakomybės viešasis juridinis asmuo, turintis antspaudą, atsiskaitomąją ir kitų sąskaitų Lietuvos Respublikoje įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Savivaldybės tarybos sprendimais, mero potvarkiais, kitais teisės aktais ir šiais Nuostatais.

II SKYRIUS
LOPŠELIO-DARŽELIO VEIKLOS SRITIS IR RŪŠYS, TIKSLAS, UŽDAVINIAI, FUNKCIJOS

19. Lopšelio-darželio veiklos sritis – švietimas, kodas 85.
20. Lopšelio-darželio švietimo veiklos rūšys pagal Ekonominės veiklos rūšių klasifikatorių (EVRK 2.1 red.), patvirtintą Valstybės duomenų agentūros generalinio direktoriaus 2024 m. gruodžio 3 d. įsakymu Nr. DĮ-266 „Dėl Ekonominės veiklos rūšių klasifikatoriaus (EVRK 2.1 red.) patvirtinimo“:
20.1. pagrindinė veiklos rūšis – ikimokyklinio amžiaus vaikų ugdymas, kodas 85.10.10;
20.2. kitos švietimo veiklos rūšys:
20.2.1. priešmokyklinio amžiaus vaikų ugdymas, kodas 85.10.20;
20.2.2. sportinis ir rekreacinis švietimas, kodas 85.51;
20.2.3. kultūrinis švietimas, kodas 85.52;
20.2.4. kitas niekur kitur nepriskirtas švietimas, kodas 85.59;
20.2.5. švietimui būdingų paslaugų veikla, kodas 85.60;
20.3. kitos ne švietimo veiklos rūšys:
20.3.1. kitų maitinimo paslaugų teikimas, kodas 56.29; 
20.3.2. nuosavo arba nuomojamo nekilnojamojo turto nuoma ir eksploatavimas, kodas 68.20;
20.3.3. vaikų dienos priežiūros veikla, kodas 88.91;
20.3.4. kita žmonių sveikatos priežiūros veikla, kodas 86.90.
21. Lopšelio-darželio veiklos tikslas – padėti vaikui tenkinti prigimtinius, kultūros, etninius, socialinius, pažintinius poreikius, padėti pasirengti sėkmingai mokytis pagal pradinio ugdymo programą. atsižvelgiant į vaiko prigimtines galias, jo individualią patirtį, padėti vaikui išsiugdyti savarankiškumo, sveikos gyvensenos ir plaukimo, pozityvaus bendravimo, kūrybiškumo, aplinkos ir savo šalies pažinimo, mokėjimo mokytis pradmenis. 
22. Lopšelio-darželio veiklos uždaviniai:
22.1. teikti kokybišką ikimokyklinį ir priešmokyklinį ugdymą įvairių gebėjimų ir poreikių turintiems vaikams;
22.2. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams ugdymo(si) aplinką;
22.3. ugdyti savarankiškumą, iniciatyvumą, kūrybiškumą, atskleisti ugdytinio gebėjimus, puoselėti individualybę;
22.4. teikti vaikams reikiamą švietimo ir kitą pagalbą.
23. Vykdydamas jam pavestus uždavinius, lopšelis-darželis atlieka šias funkcijas:
23.1. įgyvendindamas Nuostatų 22.1 papunktyje nurodytą uždavinį, atlieka šias funkcijas:
23.1.1. organizuoja ugdymą pagal ikimokyklinio ir priešmokyklinio ugdymo ir ugdymosi programas, individualizuoja ugdymo turinį, atsižvelgdamas į vietos ir lopšelio-darželio bendruomenių reikmes, vaikų, jų tėvų (globėjų, rūpintojų) poreikius ir interesus;
23.1.2. organizuoja ikimokyklinio ir priešmokyklinio ugdymo programų įgyvendinimą pagal savininko teises ir pareigas įgyvendinančios institucijos ar jos įgalioto asmens patvirtintus ugdymo organizavimo modelius;
23.1.3. sudaro ugdymo ir kitas sutartis, vykdo jose numatytus įsipareigojimus, užtikrina kokybišką švietimą;
23.1.4. organizuota tėvų (globėjų, rūpintojų) pageidavimu papildomas mokamas paslaugas (būrelius, ekskursijas ir pan.) teisės aktų nustatyta tvarka;
23.1.5. organizuoja tėvų švietimą;
23.1.6. vykdo švietimo stebėseną ugdymo kokybei gerinti;
23.2. įgyvendindamas Nuostatų 22.2 papunktyje nurodytą uždavinį, atlieka šias funkcijas:
23.2.1. sudaro sąlygas darbuotojams tobulinti kvalifikaciją ir kompetencijas;
23.2.2. nusistato lopšelio-darželio bendruomenės narių elgesio normas, atsižvelgdamas į Pedagogų etikos kodekso reikalavimus;
23.2.3. užtikrina higienos normas, teisės aktų reikalavimus atitinkančią sveiką, saugią ugdymosi ir darbo aplinką;
23.2.4. kuria ugdymo turinio reikalavimams įgyvendinti reikiamą materialinę bazę ir edukacines aplinkas;
23.2.5. užtikrina švietimo kokybę ir mokinių saugumą ugdymo proceso metu;
23.3. įgyvendindamas Nuostatų 22.3 papunktyje nurodytą uždavinį, atlieka šias funkcijas:
23.3.1. konkretina ir individualizuoja ugdymo(si) turinį, vadovaudamasis Lietuvos Respublikos švietimo, mokslo ir sporto ministro tvirtinamomis Ikimokyklinio ugdymo programos gairėmis, ikimokyklinio ir priešmokyklinio ugdymo bendrosiomis programomis, atsižvelgdamas į vietos ir lopšelio-darželio bendruomenių reikmes, vaikų bei jų tėvų (globėjų, rūpintojų) poreikius ir interesus;
23.3.2. sudaro palankias sąlygas atsiskleisti vaiko kūrybiniam aktyvumui, ugdo iniciatyvumą, savarankiškumą, mokėjimą apginti savo nuomonę, toleranciją kitokiai nuomonei;
23.3.3.  sudaro sąlygas ikimokyklinio ir priešmokyklinio amžiaus vaikams mokytis plaukti; 
[bookmark: _Hlk163851257]23.3.4. organizuoja tėvų (globėjų, rūpintojų) pageidavimu jų apmokamas papildomas paslaugas (klubus, būrelius, stovyklas, ekskursijas ir kita) teisės aktų nustatyta tvarka;
23.4. įgyvendindamas Nuostatų 22.4 papunktyje nurodytą uždavinį, atlieka šias funkcijas:
23.4.1. teikia specialią pedagoginę, psichologinę, informacinę pagalbą, užtikrina vaikų sveikatos priežiūrą, saugumą lopšelyje-darželyje, vykdo ankstyvąją smurto, alkoholio, tabako ir psichiką veikiančių medžiagų prevencinę veiklą;
23.4.2. įvertina mokinių specialiuosius ugdymosi poreikius, skiria specialųjį ugdymą teisės aktų nustatyta tvarka;
[bookmark: _Hlk163851303]23.4.3. analizuoja teikiamos švietimo pagalbos vaikui veiksmingumą; prireikus koreguoja švietimo pagalbos priemonių teikimą;
23.5. lopšelis-darželis taip pat atlieka šias funkcijas:
23.5.1. organizuoja ir vykdo vaikų maitinimą;
23.5.2. teikia papildomas mokamas paslaugas teisės aktų nustatyta tvarka;
23.5.3. viešai skelbia informaciją apie lopšelio-darželio veiklą Lietuvos Respublikos švietimo, mokslo ir sporto ministro nustatyta tvarka;
23.5.4. sudaro sąlygas darbuotojams tobulinti kvalifikaciją ir kompetencijas;
23.5.5. bendradarbiauja su žiniasklaida ir kitomis švietimo, mokslo institucijomis;
23.5.6. atlieka kitas Lietuvos Respublikos įstatymų ir kitų teisės aktų nustatytas funkcijas.

III SKYRIUS
LOPŠELIO-DARŽELIO TEISĖS IR PAREIGOS

24. Lopšelis-darželis, įgyvendindamas jam pavestus tikslus ir uždavinius, atlikdamas jam priskirtas funkcijas, turi teisę:
24.1. parinkti ugdymo metodus ir ugdymo(si) veiklos būdus;
24.2. kurti naujus ugdymo(si) modelius, užtikrinančius kokybišką ugdymą(si);
24.3. bendradarbiauti su savo veiklai įtakos turinčiais fiziniais ir juridiniais asmenimis;
24.4. Lietuvos Respublikos švietimo, mokslo ir sporto ministro nustatyta tvarka vykdyti šalies ir tarptautinius švietimo projektus;
24.5. įstatymų nustatyta tvarka stoti ir jungtis į asociacijas, dalyvauti jų veikloje;
24.6. gauti paramą Lietuvos Respublikos labdaros ir paramos įstatymo nustatyta tvarka;
24.7. naudotis kitomis teisės aktų suteiktomis teisėmis.
25. Lopšelio-darželio pareigos – užtikrinti jam pavestų tikslo ir uždavinių įgyvendinimą, priskirtų funkcijų kokybišką atlikimą.

IV SKYRIUS
LOPŠELIO-DARŽELIO VEIKLOS ORGANIZAVIMAS IR VALDYMAS

26. Lopšelio-darželio veikla organizuojama pagal:
26.1. direktoriaus patvirtintą lopšelio-darželio strateginį veiklos planą, kuriam yra pritarusios lopšelio-darželio taryba (toliau – Taryba) ir meras ar jo įgaliotas asmuo teisės aktų nustatyta tvarka;
26.2. direktoriaus patvirtintą metinį veiklos planą, kuriam yra pritarusi Taryba;
26.3. direktoriaus patvirtintą ikimokyklinio ugdymo programą, suderintą su Taryba ir kuriai yra pritaręs meras ar jo įgaliotas asmuo teisės aktų nustatyta tvarka.
27. Lopšelio-darželio direktorių viešo konkurso būdu į pareigas penkeriems metams skiria ir iš jų atleidžia meras Lietuvos Respublikos švietimo įstatymo, Nuostatų ir kitų teisės aktų nustatyta tvarka. Lopšelio-darželio direktoriumi gali būti ne žemesnį kaip magistro kvalifikacinį laipsnį arba prilygintą aukštojo mokslo kvalifikaciją, arba teisės aktų nustatyta tvarka pripažintą kaip lygiavertę užsienyje įgytą kvalifikaciją turintis asmuo, kuris pagal Lietuvos Respublikos švietimo įstatymo 51 straipsnį yra nepriekaištingos reputacijos ir jam atliktas vadovavimo valstybinei ar savivaldybės švietimo įstaigai (išskyrus aukštąją mokyklą) kompetencijų vertinimas Lietuvos Respublikos švietimo, mokslo ir sporto ministro nustatyta tvarka arba, jeigu jis vienoje švietimo įstaigoje vadovo pareigas ėjo ne mažiau kaip 10 metų ir jam atliktas vadovavimo valstybinei ar savivaldybės švietimo įstaigai (išskyrus aukštąją mokyklą) kompetencijų vertinimui prilygintas vertinimas Lietuvos Respublikos švietimo, mokslo ir sporto ministro nustatyta tvarka. Konkursas į lopšelio-darželio direktoriaus pareigas organizuojamas ir vykdomas Lietuvos Respublikos švietimo, mokslo ir sporto ministro nustatyta tvarka. Pasibaigus lopšelio-darželio direktoriaus pirmajai penkerių metų kadencijai, jis skiriamas be konkurso antrajai penkerių metų kadencijai, jeigu jo metų veikla kiekvienais metais buvo vertinama kaip viršijanti lūkesčius arba atitinkanti lūkesčius (iki 2023 m. gruodžio 31 d. – labai gerai arba gerai) ir jis sutinka eiti pareigas. Pasibaigus lopšelio-darželio direktoriaus kadencijai, jam sutikus, jo įgaliojimai pratęsiami iki įvyks viešas konkursas lopšelio-darželio direktoriaus pareigoms eiti ir bus paskirtas lopšelio-darželio direktorius. Švietimo įstaigos direktorius, baigęs penkerių metų kadenciją, turi teisę dalyvauti tos pačios švietimo įstaigos viešame konkurse direktoriaus pareigoms eiti. Sprendimas dėl lopšelio-darželio direktoriaus skyrimo į pareigas, jo atleidimo arba atšaukimo iš pareigų įforminamas mero potvarkiu. Lopšelio-darželio direktorius, nepasibaigus jo kadencijai, gali būti atšaukiamas iš pareigų tik dėl šių priežasčių:
27.1.  asmuo prarado nepriekaištingą reputaciją;
[bookmark: part_be4eb3dfff2a4c81ba20f81ba8d1570b]27.2.  paaiškėja, kad dalyvaudamas viešame konkurse lopšelio-darželio direktoriaus pareigoms eiti nuslėpė ar pateikė tikrovės neatitinkančius duomenis, dėl kurių negalėjo būti priimtas į lopšelio-darželio direktoriaus pareigas.
28. Lopšelio-darželio direktoriaus atšaukimo tvarka:
[bookmark: part_c1b0004219b44772a19035f15ad58fd2]28.1. lopšelio-darželio direktorius atšaukiamas merui priėmus sprendimą (išleidus potvarkį) atšaukti direktorių Nuostatuose, Lietuvos Respublikos švietimo įstatyme ir kituose teisės aktuose nustatyta tvarka;
[bookmark: part_9be7712c5dee4973adf705676bcc8b46]28.2. lopšelio-darželio direktorius apie galimą jo atšaukimą rašytiniu mero pranešimu informuojamas ne vėliau kaip likus septynioms darbo dienoms iki planuojamo atšaukimo. Pranešime nurodoma atšaukimo priežastis (priežastys) ir direktoriaus teisė ne vėliau kaip per penkias darbo dienas pateikti savo argumentuotus paaiškinimus;
[bookmark: part_41c2a9c6e9cb4b1c815ebd02dda4a09c]28.3. priėmus sprendimą atšaukti lopšelio-darželio direktorių iš pareigų, su juo sudaryta darbo sutartis nutraukiama.
29. Lopšelio-darželio direktorius:
[bookmark: _Hlk163498480]29.1. atstovauja lopšeliui-darželiui kitose institucijose;
29.2. bendradarbiauja su vaikų tėvais (globėjais, rūpintojais), pagalbą mokiniui, mokytojui ir mokyklai teikiančiomis įstaigomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;
29.3. dalį savo funkcijų teisės aktų nustatyta tvarka gali pavesti atlikti administracijos ar kitiems darbuotojams;
29.4. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;
[bookmark: _Hlk163041842]29.5. įgyvendina personalo valdymo priemones, sudaro galimybes ir skatina darbuotojus, užtikrina jų profesinį tobulėjimą ir Pedagogų etikos kodekso normų laikymąsi;
29.6. imasi priemonių, kad laiku būtų suteikta pagalba vaikui, kurio atžvilgiu buvo taikytas smurtas, prievarta, seksualinis ar kitokio pobūdžio išnaudojimas, ir apie tai informuoja suinteresuotas institucijas;
29.7. inicijuoja ir vadovauja lopšelio-darželio ugdymo programų rengimui, jų įgyvendinimui, rekomendacijų dėl smurto prevencijos įgyvendinimo lopšelyje-darželyje priemonių rengimui, jas tvirtina, vadovauja jų įgyvendinimui;
29.8. inicijuoja lopšelio-darželio savivaldos institucijų sudarymą ir skatina jų veiklą;
29.9. kartu su Taryba sprendžia lopšeliui-darželiui svarbius palankios ugdymui aplinkos kūrimo klausimus;
29.10. kasmet teikia lopšelio-darželio bendruomenei ir Tarybai svarstyti bei viešai paskelbia savo metų veiklos ataskaitą;
[bookmark: _Hlk163851520]29.11. leidžia įsakymus, kontroliuoja jų vykdymą, užtikrina, kad būtų laikomasi Lietuvos Respublikos įstatymų, kitų teisės aktų ir šių nuostatų;
29.12. Lietuvos Respublikos teisės aktų nustatyta tvarka valdo, naudoja lopšelio-darželio turtą, lėšas, ir jais disponuoja, analizuoja išteklių būklę, rūpinasi intelektiniais, materialiniais, finansiniais, informaciniais ištekliais, užtikrina jų optimalų valdymą ir naudojimą;
29.13. nustato lopšelio-darželio struktūrą, lopšelio-darželio darbuotojų pareigybių sąrašą;
[bookmark: _Hlk163041929]29.14. organizuoja finansinę apskaitą pagal Lietuvos Respublikos finansinės apskaitos įstatymą;
29.15. organizuoja lopšelio-darželio dokumentų saugojimą ir valdymą teisės aktų nustatyta tvarka;
29.16. organizuoja lopšelio-darželio veiklos kokybės įsivertinimą ir stebėseną;
29.17. organizuoja švietimo įstaigos veiklą įgyvendindamas strateginį švietimo įstaigos valdymą ir vadovauja rengiant lopšelio-darželio strateginį ir metinį planus, užtikrina jų įgyvendinimą; 
29.18. priima vaikus į lopšelį-darželį Savivaldybės tarybos nustatyta tvarka, komplektuoja ir formuoja vaikų grupes, sudaro ugdymo sutartis teisės aktų nustatyta tvarka;
29.19. rūpinasi metodinės veiklos organizavimu, darbuotojų profesiniu tobulėjimu, sudaro jiems sąlygas tobulinti kvalifikaciją, mokytojams ir kitiems pedagoginiams darbuotojams galimybę atestuotis ir organizuoja jų atestaciją Lietuvos Respublikos švietimo, mokslo ir sporto ministro nustatyta tvarka;
29.20. sudaro lopšelio-darželio vardu sutartis dėl lopšelio-darželio funkcijų atlikimo;
29.21. sudaro vaikams ir darbuotojams saugias ir sveikatai nekenksmingas darbo sąlygas visais su ugdymu ir darbu susijusiais aspektais;
29.22. suderinęs su Taryba, tvirtina lopšelio-darželio darbo tvarkos taisykles, kitus lopšelio-darželio veiklą reglamentuojančius dokumentus; 
29.23. užtikrina racionalų ir taupų lėšų bei turto naudojimą, veiksmingą lopšelio-darželio vidaus kontrolės sistemos sukūrimą, jos veikimą ir tobulinimą;
29.24. užtikrina, kad lopšelio-darželio veikloje būtų laikomasi Lietuvos Respublikos švietimo įstatymo, Lietuvos Respublikos biudžetinių įstaigų įstatymo, Lietuvos Respublikos vaiko minimalios ir vidutinės priežiūros įstatymo, kituose teisės aktuose ir pareigybės aprašyme nustatytų funkcijų;
29.25. vadovaudamasis įstatymais ir kitais teisės aktais, lopšelio-darželio darbo tvarkos taisyklėmis nustato mokytojų, kitų ugdymo procese dalyvaujančių asmenų, aptarnaujančio personalo teises, pareigas ir atsakomybę;
29.26. vadovaudamasis Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo darbuotojus, sudaro darbo ir kitas sutartis, nustato darbuotojų darbo apmokėjimo sistemą, jeigu nėra sudaryta kolektyvinė sutartis.
30. Lopšelio-darželio direktorius atsako už Lietuvos Respublikos įstatymų ir kitų teisės aktų laikymąsi lopšelyje-darželyje, už lopšelio-darželio veiklos rezultatus ir finansinę veiklą, teisės aktuose nurodytos informacijos apie lopšelio-darželio veiklą skelbimą, demokratinį lopšelio-darželio valdymą, tinkamą funkcijų atlikimą, nustatytų lopšelio-darželio tikslo ir uždavinių įgyvendinimą, užtikrina bendradarbiavimu grįstus santykius, Pedagogų etikos kodekso reikalavimų laikymąsi, skaidriai priimamus sprendimus, bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką, veiksmingą vaiko minimalios priežiūros priemonių įgyvendinimą.
31. Lopšelio-darželio direktorius pavaldus merui, atskaitingas bendruomenei, Tarybai, merui ir Savivaldybės tarybai.
32. Lopšelyje-darželyje veikia Vaiko gerovės komisija, kuri organizuoja ir koordinuoja švietimo programų pritaikymą ugdytiniams, turintiems specialiųjų ugdymosi poreikių, švietimo pagalbos teikimą ir atlieka kitas su vaiko gerove susijusias funkcijas. Vaiko gerovės komisijos sudarymo ir darbo organizavimo tvarką nustato Lietuvos Respublikos švietimo, mokslo ir sporto ministras.
33. Ugdymo turinio formavimo ir ugdymo proceso organizavimo klausimais lopšelio-darželio direktorius gali organizuoti mokytojų ir pagalbos mokiniui specialistų, kurių veikla susijusi su nagrinėjamu klausimu, pasitarimus.

V SKYRIUS
LOPŠELIO-DARŽELIO SAVIVALDA

34. Lopšelyje-darželyje veikia šios savivaldos institucijos: Taryba, mokytojų taryba ir tėvų taryba. 
35. Taryba yra aukščiausioji lopšelio-darželio savivaldos institucija. Ji telkia vaikų tėvus (globėjus, rūpintojus), mokytojus, kitus lopšelio-darželio darbuotojus, vietos bendruomenę demokratiniam lopšelio-darželio valdymui, padeda spręsti lopšeliui-darželiui aktualius klausimus, padeda lopšelio-darželio direktoriui atstovauti teisėtiems lopšelio-darželio interesams. 
36. Lopšelyje-darželyje veikia tokios sudėties Taryba: 3 mokytojai, 3 lopšelyje-darželyje nedirbantys ugdytinių tėvai (globėjai, rūpintojai), 2 kiti darbuotojai, 1 vietos bendruomenės atstovas. 
[bookmark: _Hlk235306691]37. Tarybos nariu gali būti asmuo, turintis žinių ir gebėjimų, padedančių siekti švietimo įstaigos strateginių tikslų ir įgyvendinti švietimo įstaigos misiją. Tarybos nariu negali būti lopšelio-darželio direktorius, valstybės politikai, politinio (asmeninio) pasitikėjimo valstybės tarnautojai.
38. Tėvus (globėjus, rūpintojus) į Tarybą atviru balsavimu renka visuotinis tėvų (globėjų, rūpintojų) susirinkimas, mokytojus – mokytojų taryba, kitus lopšelio-darželio darbuotojus – visuotinis darbuotojų susirinkimas. Vietos bendruomenei Taryboje atstovauja vietos bendruomeninės organizacijos įstatuose nustatyta tvarka deleguotas atstovas, kuris yra Panevėžio miesto savivaldybės gyvenamosios vietovės, kurioje veikia vietos bendruomenė, gyventojas. 
39. Taryba renkama ketveriems metams. Pasibaigus Tarybos kadencijai, Taryba baigia savo veiklą ir perduoda įgaliojimus naujai išrinktai Tarybai. Tas pats asmuo Tarybos nariu gali būti dvi kadencijas iš eilės. 
40. Nutrūkus Tarybos nario įgaliojimams pirma laiko, į jo vietą ne ilgiau kaip per vieną mėnesį išrenkamas naujas Tarybos narys. 
41. Tarybai vadovauja pirmininkas, išrinktas atviru balsavimu pirmame naujos sudėties Tarybos posėdyje.
42. Tarybos veikla planuojama, posėdžiai protokoluojami. Tarybos posėdžius inicijuoja Tarybos pirmininkas ne rečiau kaip du kartus per metus. Prireikus gali būti kviečiamas neeilinis Tarybos posėdis.
[bookmark: _Hlk235308237]43. Posėdis yra teisėtas, jei jame dalyvauja ne mažiau kaip du trečdaliai Tarybos narių. Nutarimai priimami dalyvaujančių narių balsų dauguma. Jei posėdyje balsai pasiskirsto po lygiai, Tarybos pirmininko balsas yra lemiamas. 
44. Taryba:
44.1. teikia siūlymus dėl lopšelio-darželio strateginių tikslų, uždavinių ir jų įgyvendinimo priemonių; 
44.2. pritaria lopšelio-darželio strateginiam planui, metiniam veiklos planui, Nuostatų projektui, darbo tvarkos taisyklėms, kitiems lopšelio-darželio veiklą reglamentuojantiems dokumentams, teikiamiems lopšelio-darželio direktoriaus;
44.3. inicijuoja šeimos ir lopšelio-darželio bendradarbiavimą, nagrinėja psichologinį mikroklimatą, demokratinių santykių formavimąsi, aptaria iškilusių konfliktų situacijas, ieško būdų pozityviai jas spręsti;
44.4. sprendžia lopšeliui-darželiui svarbius palankios ugdymui aplinkos kūrimo klausimus, teikia lopšelio-darželio direktoriui ar Savivaldybės tarybai siūlymus dėl lopšelio-darželio materialinio aprūpinimo; 
44.5. kiekvienais metais vertina lopšelio-darželio direktoriaus metų veiklos ataskaitą ir teikia savo sprendimą dėl ataskaitos merui;
44.6. teikia lopšelio-darželio direktoriui siūlymus dėl Nuostatų pakeitimo ar papildymo, lopšelio-darželio vidaus struktūros tobulinimo; 
44.7. skiria atstovus į mokytojų ir pagalbos mokiniui specialistų atestacijos komisiją, aptaria pedagogų atestacinės komisijos darbą, prašymus atestuotis;
44.8. teikia siūlymus dėl lopšelio-darželio veiklos tobulinimo, saugių ugdymo(si) ir darbo sąlygų sudarymo, talkina formuojant lopšelio-darželio materialinius, finansinius ir intelektinius išteklius;
44.9. svarsto kitus teisės aktuose nustatytus ar lopšelio-darželio direktoriaus teikiamus klausimus.
45. Tarybos nutarimai yra teisėti, jei jie neprieštarauja teisės aktams.
46. Tarybos posėdžiuose kviestinių narių teisėmis gali dalyvauti lopšelio-darželio direktorius ir (ar) kiti su svarstomu klausimu susiję asmenys.
47. Taryba už savo veiklą vieną kartą per metus atsiskaito ją rinkusiems lopšelio-darželio bendruomenės nariams.
48. Mokytojų taryba – savivaldos institucija, susidedanti iš rinkimais išrinktų mokytojų, atstovaujanti mokytojų interesams ir sprendžianti mokytojams aktualias problemas.  
[bookmark: _Hlk235308441]49. Mokytojų taryba renkama dvejiems metams, ją sudaro dešimt lopšelio-darželio mokytojų, kuriuos visuotinio susirinkimo metu atviru balsavimu išrenka lopšelyje-darželyje dirbantys mokytojai. Nutrūkus mokytojų tarybos nario įgaliojimams pirma laiko, į jo vietą visuotinio susirinkimo metu atviru balsavimu išrenkamas naujas lopšelyje-darželyje dirbantis mokytojas.   Mokytojų tarybos nario kadencijų skaičius neribojamas. Mokytojų tarybos veikla organizuojama pagal mokytojų tarybos patvirtintus mokytojų tarybos nuostatus.
[bookmark: _Hlk235306967]50. Mokytojų tarybai vadovauja pirmininkas, išrinktas atviru balsavimu pirmame mokytojų tarybos posėdyje. Tas pats asmuo mokytojų tarybos pirmininku gali būti dvi kadencijas iš eilės. Nutrūkus mokytojų tarybos pirmininko įgaliojimams pirma laiko, į jo vietą atviru balsavimu mokytojų tarybos posėdyje išrenkamas naujas mokytojų tarybos pirmininkas.
[bookmark: _Hlk235308539][bookmark: _Hlk235307007]51. Mokytojų tarybos posėdžius kviečia mokytojų tarybos pirmininkas ne rečiau kaip tris kartus per metus. Jis apie posėdžio laiką ir svarstyti parengtus klausimus informuoja narius ne vėliau kaip prieš 5 darbo dienas iki posėdžio pradžios. 
[bookmark: _Hlk235305655][bookmark: _Hlk235307039][bookmark: _Hlk235307067]52. Posėdis yra teisėtas, jei jame dalyvauja ne mažiau kaip du trečdaliai mokytojų tarybos narių. Nutarimai priimami dalyvaujančiųjų narių balsų dauguma. Jei posėdyje balsai pasiskirsto po lygiai, mokytojų tarybos pirmininko balsas yra lemiamas. Mokytojų tarybos nutarimai yra teisėti, jei jie neprieštarauja teisės aktams
53. Mokytojų taryba:
53.1. nustato metodinės veiklos prioritetus, kvalifikacijos tobulinimo poreikius ir rengia metodinės tarybos darbo planą, kuris yra lopšelio-darželio metinio veiklos plano sudedamoji dalis;
53.2. inicijuoja pedagoginių inovacijų diegimą lopšelyje-darželyje;
53.3. rūpinasi mokytojų nuolatiniu ir tęstiniu profesinės kvalifikacijos tobulinimu;
53.4. teikia siūlymus ir rekomendacijas dėl ugdymo proceso aprūpinimo, ugdymo turinio formavimo, planavimo, jo įgyvendinimo organizavimo gerinimo:
53.5. organizuoja pedagogų metodinius pasitarimus, metodinės, profesinės patirties sklaidą;
53.6. teikia siūlymus dėl lopšelio-darželio strateginio veiklos plano, lopšelio-darželio metinio plano ir ugdomosios veiklos programų diegimo;
53.7. teikia siūlymus dėl mokytojų kvalifikacines kategorijos suteikimo ar panaikinimo;
53.8. aptaria ugdytinių pasiekimus ir jų pažangą;
53.9. atrenka, integruoja ir derina ugdymo turinį; susitaria dėl ilgalaikių ir trumpalaikių planų formų, rengimo principų ir tvarkos;
53.10. dalijasi gerąja patirtimi;
53.11. inicijuoja renginių, konkursų, varžybų, projektų organizavimą ir juos įgyvendina;
53.12. bendradarbiauja su kitomis švietimo įstaigomis, steigėju, socialiniais partneriais;
53.13. teikia siūlymus lopšelio-darželio direktoriui dėl mentorystės skyrimo jauniems specialistams ir pirmus metus lopšelyje-darželyje dirbantiems pedagogams.
[bookmark: _Hlk235305739]54. Tėvų taryba – savivaldos institucija, susidedanti iš rinkimais išrinktų tėvų (globėjų, rūpintojų), atstovaujanti tėvų (globėjų, rūpintojų) interesams ir sprendžianti tėvams (globėjams, rūpintojams) aktualias problemas. Tėvų tarybą sudaro vaikų grupių tėvų komitetų atstovai. Kiekviena grupė deleguoja po 1 (vieną) grupės tėvų (globėjų, rūpintojų) susirinkimo metu atviru balsavimu išrinktą komiteto atstovą. 
55. Tėvų tarybos kadencija – vieni metai. Tas pats asmuo tėvų tarybos nariu gali būti dvi kadencijas iš eilės. Nutrūkus tėvų tarybos nario įgaliojimams pirma laiko, į jo vietą deleguojamas kitas grupės tėvų (globėjų, rūpintojų) susirinkimo metu atviru balsavimu išrinktas komiteto atstovas.
[bookmark: _Hlk212196009]56. Tėvų tarybai vadovauja pirmame naujos sudėties tėvų tarybos susirinkime atviru balsavimu išrinktas tėvų tarybos pirmininkas. 
57. Tas pats asmuo tėvų tarybos pirmininku gali būti dvi kadencijas iš eilės. Nutrūkus tėvų tarybos pirmininko įgaliojimams pirma laiko, į jo vietą atviru balsavimu tėvų tarybos susirinkime išrenkamas naujas tėvų tarybos pirmininkas. 
58. Tėvų tarybos pirmininkas per metus inicijuoja ne mažiau kaip du tėvų tarybos susirinkimus, susirinkimai gali būti protokoluojami.
59. Susirinkimas yra teisėtas, jei jame dalyvauja ne mažiau kaip du trečdaliai tėvų tarybos narių. Nutarimai priimami susirinkime dalyvaujančiųjų balsų dauguma. Jei posėdyje balsai pasiskirsto po lygiai, tėvų tarybos pirmininko balsas yra lemiamas.
 
VI SKYRIUS
DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA

60. Darbuotojai į darbą lopšelyje-darželyje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka. 
61. Lopšelio-darželio darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.
62. Mokytojai ir kiti pedagoginiai darbuotojai atestuojasi, tobulina savo kvalifikaciją Lietuvos Respublikos švietimo, mokslo ir sporto ministro nustatyta tvarka. 
63. Lopšelio-darželio direktoriaus, direktoriaus pavaduotojų ugdymui veiklos vertinimas vykdomas Lietuvos Respublikos švietimo, mokslo ir sporto ministro nustatyta tvarka.

VII SKYRIUS
LOPŠELIO-DARŽELIO TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR VEIKLOS PRIEŽIŪRA

64. Lopšelis-darželis valdo patikėjimo teise perduotą Panevėžio miesto savivaldybės turtą, naudoja ir disponuoja juo Lietuvos Respublikos įstatymų, Savivaldybės tarybos sprendimų, kitų teisės aktų nustatyta tvarka.
65. Lopšelio-darželio lėšos: 
65.1. valstybės biudžeto specialiųjų tikslinių dotacijų savivaldybės biudžetui skirtos lėšos ir savivaldybės biudžeto lėšos, skiriamos pagal patvirtintas sąmatas;
65.2. pajamos gautos už teikiamas mokamas paslaugas;
65.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
65.4. kitos teisėtu būdu įgytos lėšos.
66. Lėšos naudojamos teisės aktų nustatyta tvarka. 
67. Lopšelis-darželis yra asignavimų valdytojas. Lopšelio-darželio finansinę apskaitą centralizuotai tvarko ir finansines operacijas vykdo savininko įsteigtas juridinis asmuo. 
68. Lopšelio-darželio išorės finansinį ir veiklos auditą teisės aktų nustatyta tvarka atlieka Valstybės kontrolė ir Panevėžio miesto savivaldybės kontrolės ir vidaus audito tarnyba. 
69. Lopšelio-darželio veiklos priežiūrą atlieka Panevėžio miesto savivaldybės vykdomoji institucija teisės aktų nustatyta tvarka, prireikus pasitelkia išorinius vertintojus. 
70. Lopšelio-darželio vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu, kitais vidaus auditą reglamentuojančiais teisės aktais. Lopšelio-darželio vidaus auditą vykdo Savivaldybės administracijos Centralizuota vidaus audito tarnyba. 

VIII SKYRIUS
BAIGIAMOSIOS NUOSTATOS

71. Lopšelis-darželis turi interneto svetainę https://vyturelisld.lt/. Joje skelbiama informacija apie lopšelyje-darželyje vykdomas švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius lopšelio-darželio pasiekimus ir tradicijas, kita informacija, kurią, vadovaujantis teisės aktais, reikia skelbti viešai. Pranešimai ir informacija visuomenei apie lopšelio-darželio veiklą skelbiami viešai Lietuvos Respublikos teisės aktų nustatyta tvarka.
[bookmark: _Hlk235305894][bookmark: _Hlk235308894]72. Nuostatus, jų pakeitimus tvirtina Savivaldybės taryba mero teikimu.
73. Nuostatai keičiami ir papildomi Savivaldybės tarybos, mero, lopšelio-darželio direktoriaus ar Tarybos iniciatyva.
74. Lopšelis-darželis registruojamas teisės aktų nustatyta tvarka.
75. Lopšelio-darželio struktūros pertvarka vykdoma, lopšelis-darželis reorganizuojamas, pertvarkomas, atskiriamas ar likviduojamas teisės aktų nustatyta tvarka. 
___________________________________


